Täna mängiti malet 10-minutilise mõtlemisajaga. Turniiril oli 12 osavõtjat ja 11 vooru. Esimeseks tuli Peebo, teiseks Sprivul, kolmandaks Raidväli. Mina kogusin 5,5 punkti ja sain 7. koha. Võitsin Seljodkinit, turniiri noorimat osavõtjat Zeludkovi ja kõiki kolme naismängijat - Volpertit, Põvvatit ja Viikmaad. Viigistasin Sprivuliga. Kaotasin Peebole, Raidväljale,  Harujõele, Tättele ja Ojastele.    Mõned mängud olid teistest meeldejäävamad. Seljodkin sattus avangus raskesse seisu, kulutas palju mõtlemisaega, tuli raskest seisust välja, sai juba enametturi, aga siis kaotas ajaga. Zeludkovi vastu jõudsin võidetud etturilõppmängu, siis tegin vea, jättes ühe tema etturi löömata, tahtes kohe lippu minna. Aga selle peale teostas vastane etturiläbimurde, nii et lipud said peale mõlemad. Vahetasin lipud välja ja valmistusin panema peale uut, kui vastane alistus, kuigi  oleks võinud veel proovida aja mahalöömisega viiki saavutada. Sprivuliga partiis oli terav seis, kus oli raske hinnata, kellel on paremus, kui mõlema ajad kukkusid. Peebo lasi avangus vahetada lipud nii, et ta ei saanud enam vangerdada. Kahisin lisaks viguri kahe etturi eest, mis oli arvatavasti õige, sest vastasel oli arendus lõpetamata, üks vigur seotud ja lõppmängus jäid mulle ohtlikud ühendatud vabaetturid. Esimese kaotava käigu, millele oleks järgnenud kahvel, lasi vastane mul tagasi võtta, aga  ajapuuduses mängisin siiski lõppmängu maha ja kaotasin ikkagi ajaga.